
1. CHARAKTERISTIKA PREDMETU

Primárna hudobná edukácia predstavuje kontinuálne, systémové a cieľavedomé  pokračovanie predprimárnej hudobnej výchovy. Hudobná výchova v základnej škole je predmetom umelecko-výchovným, činnostným, kde sa na báze hudobných hrových činností žiaci učia orientovať vo svete hudby, prebúdza sa v nich záujem o elementárne muzicírovanie a postupne aj záujem o hlbšie vzdelanie v oblasti hudby a umenia.  Na primárnom stupni vzdelávania sa prirodzene a plynule nadväzuje na vrodené predpoklady detí ich spontánnosť, sklony k hravosti, na ich schopnosť celostného vnímania obrazov a modelov okolitého sveta. Hudba má byť pre žiakov súčasne hrou a predmetom detského experimentovania, zdrojom objaviteľských prístupov k hudobnému poznávaniu a prostriedkom žiakovej hudobnej expresie, ktorá podporuje ich hudobnú sebarealizáciu v komplexe aktívnych aj receptívnych hudobných činností. Hudobné činnosti predstavujú najrozmanitejšie formy kontaktu žiaka s hudbou, dávajú možnosť spájať hudbu so slovom, obrazom, pohybom, hrou na elementárnych hudobných nástrojoch. Hudobné činnosti tvoria základný prostriedok na rozvíjanie hudobných i kľúčových kompetencií žiakov. Hudobné činnosti nie sú izolované, ale v reálnej praktickej podobe sa vzájomne dopĺňajú, podporujú aj s inými mimohudobnými činnosťami a zmysluplne sa integrujú. Hudobný materiál a hudobné činnosti sú kľúčovým prostriedkom na osvojenie si hudobno-teoretických poznatkov. Tie si však žiaci osvojujú postupne a nadobudnuté vedomosti sú výsledkom aktívnych hudobných činností, z ktorých vyplývajú. Teoretické poznatky a vedomosti sú dôležité len do tej miery, do akej sú nevyhnutné pre aktívny hudobný prejav žiakov, chápanie základných zákonitostí hudby a prácu s hudobným materiálom.

2. [bookmark: page2]CIELE PREDMETU

Cieľom predmetu hudobná výchova je
· rozvíjať hudobné kompetencie dieťaťa mladšieho školského veku,
· rozvíjať kultivovaný rečový, hlasový, pohybový prejav v spojení s hudbou,
· vychovávaťaktívneho a vnímavého interpreta a percipienta hudby,
· naučiť žiaka orientovaťsa vo svete hudobného umenia,
· rozvíjať emocionálny svet a hudobný vkus žiaka mladšieho školského veku,
· v rámci stanovených cieľov z hudobnej výchovy využívaťintegratívne prístupy a prieniky s ostatnými vyučovacími predmetmi v primárnej edukácii,
· viesť žiakov k samostatnej práci a hudobnej tvorivosti.

 Zámerom hudobno-výchovnej práce je zapojiť každého žiaka do hudobných aktivít. Uplatňujú sa všetky druhy hudobných činností, z ktorých dominujú spevácke a hudobnopohybové. Kladieme dôraz na hudobné zážitky, ktorých prameňom je v prvom rade hudba a proces sebarealizácie, pocit úspešnosti. Prostredníctvom hry s hudbou a jej prvkami prehlbujeme počiatočný spontánny záujem o hudbu a hudobné prejavy tak, aby vnímanie hudby a hudobné aktivity prinášali radosťa aj určitý relax, uvoľnenie. Usilujeme sa o to, aby sme žiakom poskytovali optimálne podnety pre ich  hudobnú  aktivitu,  preto  striedame  rôzne  hudobné  činnosti,  uprednostňujeme  zážitkové  a skúsenostné metódy, metódu hrania rol, hrové formy pri získavaní hudobných skúseností, riadené objavovanie hudby.
Cieľom hudobnej výchovy v druhom ročníku ZŠ je nadviazať na zručnosti, vedomosti získané v 1. ročníku, pokračovať v nich a naďalej využívať hudobné experimentovanie ako príležitosť na  uplatňovanie   poznávania  zákonitostí  hudby.  Naďalej pokračovať v budovaní kompetencií.
    Prostredníctvom:
· poznania a precítenej interpretácie slovenských ľudových piesní, pochopením úlohy ľudovej piesne v živote človeka, poznania a interpretácie detských riekaniek, ľudových piesní a počúvaním ich úprav pre detský zbor a klavír, postupne si naďalej osvojovať hudobný materinský jazyk, vštepovaťžiakom elementárne základy hudobných vedomostí,
· poznania slovenského zvykoslovia, vlasteneckých piesní, umeleckého spracovania ľudových piesní hudobnými skladateľmi, minulej a súčasnej podoby ľudových piesní získaťzáklady národnej identity a vlastenectva a takto prispieťk formovaniu kultúrnych kompetencií žiakov,
· hier s hudbou a jej prvkami, ktorá nadobúda črty tvorivej práce a vedomej zameranosti na jednotlivé hudobné javy, prehlbovaťpočiatočný spontánny záujem o hudbu,
· postupného poznávania umeleckých artefaktov ich chápať ako prirodzenú súčasť svojho života.
Zámerom hudobno-výchovnej práce zostáva zapojenie každého žiaka do hudobných aktivít. Uplatňujú sa všetky druhy hudobných činností. Kladieme dôraz na hudobné zážitky, ktorých   prameňom   je   v   prvom   rade   hudba   a   proces   sebarealizácie,   pocit   úspešnosti. Prostredníctvom hry s hudbou a jej prvkami prehlbujeme spontánny záujem o hudbu a hudobné prejavy tak, aby vnímanie hudby a hudobné activity prinášali radosť a uvoľnenie.
 Naďalej sa usilujeme o to, aby sme žiakom poskytovali optimálne podnety pre ich hudobnú aktivitu, preto striedame rôzne hudobné činnosti, uprednostňujeme zážitkové a skúsenostné metódy, metódu hrania rol, hrové formy pri získavaní hudobných skúseností, riadené objavovanie hudby.
Rozmanité aktivizujúce hudobné činnosti a v rámci nich spev ako najprirodzenejší hudobný prejav detí mladšieho školského veku, sú relevantnými prostriedkami na rozvíjanie kľúčových spôsobilostí na primárnom stupni vzdelávania. Centrálne postavenie v hudobných činnostiach majú vokálno-intonačné a sluchové činnosti, ktoré sa realizujú v esteticko-výchovnej práci s piesňou. Metódy osvojovania piesní položia základy uvedomenia si vlastnej kultúrnej identity a kultúrno-historického povedomia. Výber piesní a zvolené metodické postupy majú viesťžiakov k tomu, aby svoje estetické zážitky z vnímania umeleckých diel (kam patria aj piesne) vedeli verbalizovať a pri  elementárnom  rozbore, osvojovaní  a precítenej  interpretácii  piesní,  si  veku primerane vytvárali vlastné názory a postoje v rámci systematicky premyslenej  vokálno-intonačnej  a sluchovej  výchovy,  ktorá  uprednostňuje  hravý  spôsob  získavania  intonačných a sluchových zručností – čo predstavuje základ rozvíjania hudobných schopností – predpokladu úspešnej realizácie všetkých hudobných činností.

V treťom ročníku sú na dôležitom mieste hudobno-pohybové a inštrumentálne činnosti, ktoré vhodne aktivizujú žiakov a zároveň by mali plniť relaxačnú a regeneračnú funkciu pri uvoľňovaní napätia. Veľkým pozitívom týchto hudobných činností je, že umožňujú deťom experimentovanie s hudbou. Hudobno - pohybová výchova v treťom ročníku popri tanečno - pohybových hrách a jednoduchých ľudových tancoch počíta aj s pohybovou reakciou na počúvanú hudbu, čo „odľahčuje a zefektívňuje rozvíjanie hudobného myslenia. Detské hudobné nástroje poskytujú deťom radosť zo sebarealizácie, z individuálneho a kolektívneho elementárneho muzicírovania. Utvárajú atmosféru pesničky, sú vhodne využité na elementárnu tvorivosťaj ako prostriedok výchovy k uvedomenému počúvaniu hudby.
Prostredníctvom percepčných činností žiaci tretieho ročníka pri tvorivo zameranom počúvaní hlbšie prenikajú do štruktúry veku primeraných hudobných diel. Toto práve optimalizuje zapojenie pohybu a detských hudobných nástrojov do počúvania (napr.„Podporenie“dôležitej hudobnej myšlienky prostredníctvom detského hudobného nástroja ). Zámerom vokálno- intonačných činností v treťom ročníku nie je spev z nôt, ale efektívne rozvíjanie hudobných schopností každého žiaka, čo zároveň zefektívni aj rozvoj ich všeobecných schopností a formuje celistvú  osobnosť.
Hodiny hudobnej výchovy majú žiakom priniesť radosť zo sebarealizácie, z individuálneho a kolektívneho elementárneho muzicírovania,objavovania hudby. Taktiež by mali umožniťžiakom spontánne a uvedomelé hudobné zážitky, pestovať v nich potrebu počúvať a realizovať veku primeranú dobrú hudbu.  Hudobno-náukové učivo sa vyvodzuje zásadne z piesne a hudobnej skladby. Žiaci sa s obsahom pojmov oboznamujú na základe hudobných skúseností, tieto pojmy majú chápať, nie definovať. Majú vedieť čítať noty,chápať notový zápis. Vzhľadom na malý časový priestor písanie nôt nie je nutné. Učiteľ má využiť každú vhodnú pieseň  a skladbu  na  formovanie  postojov  a názorov  žiakov,  možnosť prispieť k položeniu základov multikultúrnej výchovy, etické momenty vnímania hudby, ktoré smerujú k socializácii a výchove k empatii, pričom hudobno-výchovný proces usmerňuje a nechá priestor, aby žiaci objavovali zákonitosti hudby i experimentovali s ňou. Nesmieme zabudnúť na hudobno- dramatické činnosti, ktoré vychádzajú z hry ako najprirodzenejšej detskej činnosti a zabezpečujú transfer získaných zručností a vedomostí, získané počas hudobno-výchovného a vzdelávacieho procesu a optimalizujú rozvoj celistvej osobnosti.
Vo štvrtom ročníku sa postupne prehlbuje a dovršuje splnenie hlavných cieľov predmetu:
· prostredníctvom poznania a interpretácie slovenských ľudových piesní rôznych folklórnych oblastí Slovenska si osvojiť hudobný materinský jazyk, čo znamená aj príspevok hudobnej výchovy k rozvíjaniu kultúrnych kompetencií žiakov,
· poznať slovenské zvykoslovie, jeho umelecké spracovanie  hudobnými  skladateľmi dôb a takto získať pevný základ národnej identity a vlastenectva.
	      

Úlohou hudobnej výchovy je maximálne využiť špecifickú možnosť predmetu: aktivizovať tvorivé sily, formovať emocionálnu a rozumovú stránku  žiakov,  získať základy  hudobného myslenia, elementárne základy hudobno-estetického vedomia v sústave hudobných vedomostí.
Hudobné činnosti naďalej dávajú možnosť žiakom aktívne sa stretávať s hudbou, sú rozhodujúcimi prostriedkami rozvíjania hudobnosti žiakov. Majú nezastupiteľnú funkciu aj preto, lebo zásluhou ich rozmanitosti dostávajú žiaci možnosťsebarealizácie, experimentovania, spájajú hudbu so slovom, pohybom, s hrou na detských hudobných nástrojoch. Hudobné činnosti nesmú byť izolované a musia mať v rámci jednej vyučovacej hodiny spoločný edukačný cieľ. Žiaci na základe získaných zručností dokážu na primeranej úrovni realizovať svoje hudobné predstavy v súčinnosti s výtvarnými, pohybovými a literárnymi a integrovať ich v individuálnych alebo skupinových projektoch.
Naďalej platí, že celý hudobno-výchovný proces musí vychádzať z hudby a smerovať späť k nej. Zámerom je, aby žiaci vo vzájomnej tvorivej interakcii s učiteľom prijímali hudbu, spoznávali ju a snažili sa odokrývať, objavovať jej obsah. Hudobno-výchovný proces aj naďalej pomáha rozvíjať citový svet žiakov, ich hudobnosť v atmosfére radosti,porozumenia, zážitkov, úspešnej sebarealizácie v rámci elementárnych hudobných prejavov. Žiaci v tomto veku esteticky prežívajú, chápu a hodnotia menej rozsiahle hudobné skladby na základne uvedomeného vnímania a prežívania primeranej hudby určenej na hudobné prejavy, ako aj na percepciu hudby. V rámci  posilnenia  mediálnej  výchovy  na  podporu  vkusovej  orientácie  sa  dá  napr.  Využiť porovnanie a hodnotenie televíznych programov nízkej umeleckej úrovne a umelecký výkon špičkových folklórnych súborov a folkových skupín. Je potrebné viesť žiakov k tomu, aby si uvedomovali a rozlišovali mravné a estetické hodnoty, otvorenosť a tvorivosť, aby postupne chápali umenie v jeho mnohorakých podobách a v súvislostiach, nielen ako ušľachtilý spôsob využitia voľného času, ale aj ako prostriedok skvalitnenia a skultúrnenia svojho života.

2.ročník

Hlasové činnosti
Vokálne činnosti v rámci rozsahu c1-c2, detské piesne,   ľudové   piesne,   regionálne   ľudové  piesne, autorské piesne, popevky, riekanky, vokálne dialogické hry, dychové a hlasové cvičenia
taktovacie gestá 2/4 a 3/4 taktu, gestá na zmeny tempa a dynamiky rytmické hodnoty štvrťová, osminová, polová, pomlčky, bodka za štvrťovou notou, pomocné rytmické prostriedky: ta, ti-ti, „nič“,„pauza“, sa, tai-ti, ľubovoľné gestá znázorňujúce výšku i dĺžku tónov

Inštrumentálne činnosti
Orffove nástroje rytmické: paličky, drevený blok, rámový/ručný bubon, tamburína, triangel, spiežovce, činely, prstové činelky, zvonček, chrastidlá a melodické hudobné nástroje (xylofón, zvonkohra, metalofón), hra na tele, okolité objekty triedy, rozličné objekty, prírodniny, rytmické hodnoty štvrťová, osminová, polová, pomlčky, bodka za štvrťovou notou, pomocné rytmické prostriedky: ta, ti-ti, „nič“, „pauza“, tai-ti, so-mi, so-la-so-mi, so-mi-do, durový kvintakord, inštrumentálny sprievod – jedným tónom, dvoma tónmi toniky a dominanty, jednoduché ostináto predohra, medzihra, dohra, improvizácia gestá učiteľa

Percepčné činnosti 
Zvuky okolia, objektov, vlastného tela; skladby slovenských a svetových skladateľov; piesne, spev a interpretáciu učiteľa/ky; vlastný hudobný prejav, hudobný prejav triedy (skupiny), hry so zvukom výrazné zvukové kontrasty, pohyb kantilény, tempo, rytmus, zvuková farba, dynamika, harmónia, forma, agogické zmeny, jednohlas, dvojhlas, zbor

Hudobno-pohybové činnosti
Pohybová improvizácia, pohybová interpretácia, pohyby v priestore, pohyby na mieste

Hudobno-dramatické činnosti
Nahrávky,  piesne,  príbehy,  rozprávky, video, integrácia s rozličnými vyučovacími  predmetmi
Materiál  s dramatickým  potenciálom:  hudobno - pohybové hry,  riekanky, básne,  rozprávky, príbehy, piesne, inštrumentálne skladby, herecké etudy, krátke sekvencie, dialógy a scénky

Hudobno-vizuálne činnosti
Notový zápis tónov c1 - a1

Ž iak  na konci  2. ročníka  základnej   školy vie/dokáže
· používať hlas vedome, so správnou hlasovou technikou na dosiahnutie špecifického hudobného  cieľa,
· spievať relatívne čisto a rytmicky správne,
· reagovať pri speve na gestá učiteľa, adekvátne meniťtempo, dynamiku,
· rytmizovať reč s vedomím základných rytmických modelov, melodizovať reč 5.-3.; 5.-6.-5.-3. a 5.-3.-1. stupňa (so-mi; la-so-mi; la-so-mi-do),
· hraťna elementárnych hudobných nástrojoch,
· hrať rytmické modely,
· hrať melodické modely,
· vytvoriť inštrumentálny  sprievod, inštrumentálne  improvizovať,
· reagovať pri hre na hudobných nástrojoch na gestá učiteľa – nástup, odsadenie, adekvátne meniť tempo, dynamiku,
· aktívne   počúvať  zvuky,   piesne   a   hudobné skladby,
· určiť vlastnosti zvuku, charakter skladby,
· vyjadriť pocity  z  počúvanej  hudby  verbálne,
· pohybom a inými umeleckými prostriedkami,
· identifikovať hudobno-vyjadrovacie prostriedky v kontrastoch,
· pri počúvaní	identifikovať	nástrojové obsadenie hudobnej skladby,
· rozlíšiť	niektoré hudobné nástroje v počúvaných skladbách,
· rozpoznať jednohlas,  dvojhlas,
· rozpoznať   totožné	a kontrastné	prvky   v hudobnej forme,
· určiť  a   rozpoznať  melodické   a	rytmické modely, vyjadriť pocity z počúvanej hudby pohybom a inými umeleckými prostriedkami,
3. ročník
Hlasové činnosti
Vokálne činnosti v rámci rozsahu h-d2, detské piesne, ľudové piesne, regionálne ľudové piesne, autorské piesne, vokálne dialogické hry, dychové a hlasové cvičenia, hry s hlasom, zvukomalebné hlasové hry, deklamácia, rytmizácia  reči,  artikulácia  – článkovanie reči ľubovoľné gestá znázorňujúce výšku i dĺžku tónov, relatívna  solmizácia,  fonogestika,  ručné  znaky  na vyjadrenie rytmu taktovacie gestá 2/4,3/4/,4/4 taktu, gestá pre zmeny tempa a dynamiky, nástup a odsadenie rytmické modely, melodické modely

Inštrumentálne činnosti
Melodické  hudobné  nástroje  (xylofón,  zvonkohra, metalofón), hra na tele, okolité objekty triedy, rozličné objekty, samostatne zhotovené elementárne hudobné nástroje rytmické  hodnoty    štvrťová,    osminová,    polová, šestnástinová,  pomlčky,  bodka  za  štvrťovou  notou,
synkopy,  pomocné  rytmické  prostriedky:  ta,  ti-ti, „nič“, „pau-za“, tai-ti, ti-tai, ti-ri-ti-ri melodické modely so-mi; la-so-mi; la-so-mi-do, príp. do´-la-so-mi-do inštrumentálny sprievod, ostináto, tóny 1. a 5. stupňa (tonika,  dominanta),  voľný  zvukomalebný  sprievod predohra, medzihra a dohra improvizácia dirigentské a individuálne gestá učiteľa
Percepčné činnosti

Aktívne počúvanie skladby slovenských a svetových skladateľov;  piesne,  spev  a  interpretácia  učiteľa/ky; vlastný   hudobný   prejav,   hudobný   prejav   triedy (skupiny), hry so zvukom funkcie  hudby:  estetická,  umelecká,  spoločenská, zábavná, úžitková melódia, tempo, rytmus, zvuková farba, dynamika, forma melódia stúpajúca, klesajúca; tempo pomalé, stredné, rýchle; rytmus – taktová schéma a rytmické modely, dynamika – piano, mezzoforte, forte, crescendo, decrescendo; forma – kontrastné časti nástroje  skupiny  symfonického  orchestra,  niektoré konkrétne hudobné nástroje (husle, kontrabas, flauta, klavír, trúbka, bicie) komorný orchester, polkový krok, prísunové kroky, podupy, točenie v točenie v pároch, čapáše, valčík, mazurkový krok, valašský krok, tanec, ľudový tanec, moderný tanec

Hudobno-dramatické činnosti
Vizualizácia   –  integrácia   s   výtvarnou   výchovou (kostýmy, rekvizity, kulisy, farby), integrácia so slovenským jazykom a literatúrou  (rozprávky, príbehy, básne), integrácia s telesnou výchovou (základné pohybové schémy), integrácia s inými predmetmi tvorivá dramatika

Hudobno-vizuálne činnosti
Grafická partitúra notový zápis tónov c1-c2

Ž iak   na   konci   3.   ročníka   základnej   školy vie/dokáže:
· používať hlas vedome na dosiahnutie špecifického hudobného cieľa (rytmus, melódia dynamika, výraz, nálada), prirodzene aplikovať správnu hlasovú techniku,
· spievať čisto a rytmicky správne,
· reagovať pri speve na gestá učiteľa, adekvátne meniť tempo, dynamiku, reagovať na štandardizované  dirigentské  gestá  (taktovacie schémy), nástup a odsadenie,
· rytmizovať reč s vedomím základných rytmických modelov,
· hlasom  realizovať  rytmické  schémy  podľa zápisu,
· tvoriť adekvátne texty k rytmickým schémam,
· pohybom adekvátne	vyjadriť  hudobno–výrazové prostriedky,
· realizovať tanečné prvky a pohyb v jednoduchých choreografiách,
· vyjadriť dej, náladu, charakteristiku postáv príbehu rytmickými a melodickými nástrojmi alebo inými zdrojmi zvuku,
· vytvoriťhudobno–dramatický  celok,
· realizovať hudobné činnosti podľa voľného i štandardizovaného grafického vyjadrenia  hudobných dejov,
· vizuálne zobraziť zvukové vnemy,
· vytvoriť (zapíšu), prečítaťa realizovať (hlasom, alebo hrou na nástroji) notový zápis.
4.  ročník
Hlasové činnosti
Vokálne činnosti v rámci rozsahu b-d2, detské piesne,  ľudové  piesne,  regionálne  ľudové  piesne, autorské piesne, vokálne dialogické hry, dychové a hlasové cvičenia, hry s hlasom, zvukomalebné hlasové hry, deklamácia, rytmizácia  reči, artikulácia – článkovanie  reči, kánon, burdón, ostinátny druhý hlas melodické modely napr. s-m; l-s-m; l-s-m-d; d´-l-s-m-d; m-r-d; s-f-mr-d; d´-t-l-s-f-m-r-d; a i taktovacie gestá 2/4,3/4/,4/4 taktu, gestá  pre zmeny tempa a dynamiky improvizácia a elementárna kompozícia

Inštrumentálne činnosti
Orffove nástroje rytmické: paličky, drevený blok, rámový/ručný bubon, tamburína, triangel, spiežovce,    činely,    prstové    činelky, zvonček, okolité objekty triedy, rozličné objekty, prírodniny samostatne zhotovené elementárne	hudobné nástroje rytmické modely napr. tá; ti-ti; tá-ja; tá-ja-ja-ja; ti- ri-ti-ri; nič; es; pau-za; veľ-ká pau-za; atď. melodicko-rytmické schémy, cvičenia, piesne inštrumentálny sprievod, burdón, ostináto, tóny  1.  a  5.  stupňa  (tonika,  dominanta),  voľný zvukomalebný   sprievod   predohra,   medzihra   a dohra improvizácia dirigentské a individuálne gestá učiteľa  dirigovanie – intuitívne výrazové pohyby, štandardizované taktovacie schémy (2/4;3/4;4/4)

Percepčné činnosti - aktívne počúvanie
Skladby   slovenských   a   svetových   skladateľov; piesne,  spev  a   interpretácia  učiteľa/ky;  vlastný hudobný prejav, hudobný prejav triedy (skupiny), hry so zvukom funkcie hudby: estetická,  umelecká,  spoločenská, zábavná, úžitková melódia, tempo, rytmus, zvuková farba, dynamika, harmónia,   forma   melódia  stúpajúca,   klesajúca; tempo pomalé, stredné, rýchle; rytmus – taktová schéma  a  rytmické  modely,  dynamika  –  piano, pianissimo, mezzoforte, forte,	fortissimo, crescendo, decrescendo; akcent; harmónia durová, molová, forma – kontrastné časti nástroje skupiny symfonického orchestra, niektoré konkrétne  hudobné  nástroje  komorný  orchester, symfonický orchester, orchester ľudových nástrojov, skupiny populárnej hudby pieseň, koncert, opera, muzikál, komorná hudba hudba     klasická,     ľudová,     tanečná,     zábavná, populárna motív, veta (predvetie, závetie), opakovanie, kontrast

Hudobno-pohybové činnosti
Pohybová improvizácia, pohybová interpretácia gesto, mimika, improvizácia, polkový krok, prísunové kroky, podupy, točenie v pároch, čapáše, valčík, mazurkový krok, valašský krok, tanec, ľudový tanec, moderný tanec

Hudobno-dramatické činnosti
vizualizácia  –  integrácia  s  výtvarnou  výchovou (kostýmy, rekvizity, kulisy, farby), integrácia so slovenským jazykom a literatúrou (rozprávky, príbehy, básne, scenár),integrácia s telesnou  výchovou  (základné pohybové schémy), integrácia s inými predmetmi tvorivá dramatika

Hudobno-vizuálne činnosti
grafická partitúra

Žiak na konci 4. ročníka základnej školy vie/dokáže:
· používať hlas	vedome na	dosiahnutie špecifického hudobného cieľa	(rytmus,
melódia, dynamika, výraz, nálada),
· prirodzene aplikovaťs právnu hlasovú techniku, spievať čisto a rytmicky správne,
· poznať špecifiká ľudovej hudobnej kultúry vlastného regiónu,
· spievať jednoduchý  dvojhlas  (udržia  svoju melodickú líniu),
· intonovať podľa  notového  zápisu  melodické modely,
· hlas používať v improvizácii a elementárnej kompozícii,
· hrať na tele,
· hrať na objektoch,
· vytvárať elementárne hudobné nástroje,
· hrať rytmické modely,
· hrať podľa  zápisu   jednoduché   melodicko- rytmické útvary,
· vytvoriť inštrumentálny  sprievod, inštrumentálne  improvizovať,
· reagovaťpri hre na hudobných nástrojoch na gestá	učiteľa,	
· adekvátne meniť  tempo, dynamiku, dirigovať,
· aktívne  počúvať piesne,  hudobné  skladby, ako aj vlastné hudobné prejavy,
· vyjadriť pocity z počúvanej hudby verbálne, pohybom a inými umeleckými prostriedkami,
· identifikovať	funkcie hudby	a jej spoločenský význam,
· identifikovať, charakterizovať a terminologicky správne  menovať
· hudobno-vyjadrovacie prostriedky
· identifikovať	obsadenie interpretovanej hudobnej skladby,
· identifikovaťhudobné formy a žánre,
· rozpoznať formotvorné  prvky,
· počúvať sústredene, dešifrovať a vlastnými slovami vyjadriť atmosféru, emócie,
asociácie, predstavy,	príp.konkrétny program,
· vyjadriť pocity z počúvanej hudby pohybom a inými umeleckými prostriedkami,
· adekvátne  reagovať na  rytmus,  metrum  a tempo,
· pohybom	adekvátne	vyjadriť	hudobno- výrazové prostriedky,
· realizovať	tanečné	prvky	a	pohyb	v jednoduchých choreografiách,
· pohybom  rozlíšiť kontrastné  časti  hudobnej formy,
· pohybom rozlíšiť  formotvorné  prvky, realizovaťkultivovaný estetický pohyb,
· samostatne vyjadriť dej, náladu, charakteristiku postáv príbehu, rytmickými a melodickými nástrojmi alebo inými zdrojmi zvuku,
· vytvoriťhudobno–dramatický  celok,
· realizovaťhudobné činnosti podľa voľného I štandardizovaného	grafického vyjadrenia hudobných dejov,
· vizuálne zobraziť zvukové vnemy,
· vytvoriť  (zapísať),   prečítať  a   realizovať (hlasom,   alebo   hrou   na  nástroji)  notový zápis.

4. PRIEREZOVÉ TÉMY

Environmentálna výchova (ENV), Multikultúrna výchova (MUV), Osobnostný a sociálny rozvoj (OSR), Výchova k manželstvu a rodičovstvu (VMR), Mediálna výchova (MEV), Ochrana života a zdravia (OŽZ), Finančná gramotnosť (FIG), Čitateľská gramotnosť(ČIG), Informačná a digitálna gramotnosť (IDG).





5. METÓDY A FORMY PRÁCE – STRATÉGIE VYUČOVANIA

Vo vyučovaní hudobnej výchovy budeme využívaťtieto organizačné formy a metódy:
· skupinové, projektové, diferencované vyučovanie; návštevu hudobných podujatí, besedy, využívanie rozhlasu a televízie,
· zážitkové, kognitívne, skúsenostné  metódy, metódu  pozorovania, problémovú  metódu, projektovú metódu, dialóg a diskusiu, metódy hrania rolí;
· špecifické metódy: vokálno-intonačnú metódu s použitím relatívnej solmizácie, imitačnú a kombinovanú  metódu  osvojovania  piesní,  riadené objavovanie  hudby,  informačno-receptívnu metódu, improvizáciu.

6. HODNOTENIE PREDMETU

Priebežné a súhrnné hodnotenie žiakov sa realizuje klasifikáciou – známkou v súlade s aktuálne platnou legislatívou. 
Pri hodnotení sa prihliada na úroveň osvojenia hudobných vedomostí a zručností, spevácke, rytmické a hudobno-pohybové schopnosti, aktívne zapojenie do hudobných činností, tvorivosť a individuálny pokrok žiaka. Zohľadňuje sa aj snaha, aktivita a schopnosť spolupracovať pri spoločných hudobných činnostiach. Hodnotenie má motivačný charakter.
7. UČEBNÉ ZDROJE
Odporúčané učebnice:
2. ročník
Hudobný materiál odporúčame čerpať z učebnice HV pre 2. ročník  ZŠ. LANGSTEINOVÁ, E. - FELIX, B. 2013. Hudobná výchova pre 2. ročník základných škôl. Bratislava : SPN, 1999.  ISBN 9788010025473
LANGSTEINOVÁ, E. - FELIX, B. 2000. Metodická príručka k učebnici hudobná výchova pre 2. ročník základných škôl.  1. vydanie. Bratislava : SPN Bratislava, 2000.  ISBN 80-08-02979-X 
3. ročník
Hudobný materiál odporúčame čerpaťz učebnice HV pre 3. ročník  ZŠ. LANGSTEINOVÁ, E. - FELIX, B. 2013. Hudobná výchova pre 3. ročník základných škôl. Bratislava : SPN, 2013.  ISBN 9788010025398
LANGSTEINOVÁ, Eva - FELIX, Belo. 2002. Metodická príručka k učebnici hudobná výchova pre 3. ročník základných škôl.  1. vydanie. Bratislava : SPN Bratislava, 2002.  ISBN 80-08-03213-8



4. ročník
Hudobný materiál odporúčame čerpaťz učebnice HV pre 4. ročník  ZŠ. LANGSTEINOVÁ, E. - FELIX, B. 2013. Hudobná výchova pre 4. ročník základných škôl. Bratislava : SPN, 2013.  ISBN 9788010022939
LANGSTEINOVÁ, Eva - FELIX, Belo. 2002. Metodická príručka k učebnici hudobná výchova pre 4. ročník základných škôl.  1. vydanie. Bratislava : SPN Bratislava, 2002.  ISBN 80-10-00026-4
Zborníky ľudových piesní z nášho regiónu Oravy, spevníčky ľudových piesní z celoštátnej súťaže Slávik Slovenska

image1.jpeg




image2.jpeg




